
REPUBLIKA HRVATSKA
Trgovački sud u Zagrebu
Zagreb, Amruševa 2/II, desno (p.p. 432) 		47. St-2996/16

U  I M E   R E P U B L I K E   H R V A T S K E

R J E Š E N J E

 Trgovački sud u Zagrebu po sucu pojedincu Nevenki Siladi Rstić povodom prijedloga predlagatelja Financijske agencije Regionalni centar Zagreb, za pokretanjem stečajnog postupka nad dužnikom 'BASKOM' PODUZEĆE ZA PRIJEVOZ, TRGOVINU I USLUGE S.P.O., Zagreb, Orlečka 12, OIB 52879991404, dana 20. rujna 2017.

r i j e š i o      j e

Odbacuje se prijedlog predlagatelja Financijske agencije Regionalni centar Zagreb za pokretanjem stečajnog postupka nad dužnikom 'BASKOM' PODUZEĆE ZA PRIJEVOZ, TRGOVINU I USLUGE S.P.O., Zagreb, Orlečka 12, OIB 52879991404.

Obrazloženje

Prijedlog za otvaranjem stečajnog postupka nad gore navedenim dužnikom podnijela je Financijska agencija, RC Zagreb, Podružnica Zagreb, Zagreb, Trg svibanjskih žrtva 1995. 1 (u daljnjem tekstu FINA), temeljem odredbe članka 444. stav 2. Stečajnog zakona ("Narodne novine" 71/15; dalje u tekstu SZ) navodeći da gore navedeni dužnik na dan stupanja na snagu navedenog SZ, 1. rujna 2015. godine ima u Očevidniku redoslijeda osnova za plaćanje evidentirane neizvršene osnove za plaćanje u neprekinutom razdoblju od 4716 dana u ukupnom iznosu od 55.884,25 kuna, te da ima i jednog zaposlenog radnika.
Temeljem navedenog prijedloga ovaj je sud pokrenuo prethodni postupak rješenjem ovog suda od 21. veljače 2017. godine i pozvao upravu na očitovanje, sve sukladno odredbi čl. 17., 115. 117. SZ-a.
U međuvremenu je uvidom u sudski registar ovog suda utvrđeno da je dužnik gornjeg naziva, koji nije niti usklađen s odredbama Zakona o trgovačkim društvima, brisan iz sudskog registra ovog suda, zbog zaključenja likvidacijskog postupka, po službenoj dužnosti temeljem odredbe čl. 84. e st. 4. Zakona o sudskom registru (NN 1/95 do 1/98), sve  rješenjem ovog suda Tt-13/19979-1 dana 2. rujna 2013.g. 

U  Zagrebu, 20. rujna 2017.
							                          	   SUDAC:
							                          Nevenka Siladi Rstić,v.r.
Uputa o pravnom lijeku:
Protiv ovog rješenja dopuštena je žalba u roku od 8 dana od dana primitka rješenja,  o kojoj odlučuje Visoki trgovački sud RH, a podnosi se putem ovog suda u 3 primjerka.

Za točnost otpravka – ovlašteni službenik
                  Monika Grbac 

